Source: https://tax-fin-lex.si/Zbirke/SodnaPraksaList?nodeId=f42c4fc9-b540-49dc-ab15-9b3dc0c5d193
Timestamp: 2019-08-20 18:32:41+00:00
Document Index: 5039331

Matched Legal Cases: ['sodišče ', 'Sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'Sodišče ']

VSL sklep III Cp 2281/2004
VSL49735
ZTVP-1 člen 300, 385, 300, 385.
sodna pristojnost - denarna obveznost
Res je sicer, da je upnica kot izvršilno sredstvo predlagala le prenos sredstev, ki so pri organizacijah pooblaščenih za plačilni promet, vendar pa je sodišče prve stopnje spregledalo določilo 385. člena ZTVP-1, ki predstavlja izjemo v razmerju do splošne določbe 309. člena ZTVP-1 in določa, da se pravnomočna odločba Agencije, ki se glasi na izpolnitev denarne obveznosti, izvrši sodno.
VSK sklep I Cpg 225/2004
VSK01036
ZPPSL člen 15, 15. ZPP člen 339, 339/2-14, 339, 339/2-14. Odredba o merilih za določanje nagrad stečajnim upraviteljem, upraviteljem prisilne poravnave in likvidacijskim upraviteljem člen 11, 11.
nagrada - bistvena kršitev določb postopka
Sodišče prve stopnje se je pri odmeri nagrade upraviteljici prisilne poravnave sicer pravilno oprlo na določbe Odredbe o merilih za določanje nagrad stečajnim upraviteljem, upraviteljem prisilne poravnave in likvidacijskim upraviteljem, vendar pa najprej ni določno navedlo, v kakšni višini znotraj predpisanega razpona nagrade bi bila odmera utemeljena, poleg tega pa ni navedlo niti, v kakšnem deležu oz. procentu bi bila primerna glede na 11. čl. odredbe.
VSK sklep I Cpg 60/2004
VSK00973
ZPPSL člen 15, 15. ZPP člen 111, 111/3, 112, 112/2, 111, 111/3, 112, 112/2.
rok - priporočena pošiljka - računanje rokov
Roki, ki so določeni po mesecih, se končajo s pretekom tistega dne v zadnjem mesecu, ki se po svoji številki ujema z dnem, ko je rok začel teči; za vlogo, ki je poslana priporočeno po pošti, se šteje dan oddaje na pošto za dan izročitve sodišču, na katero je naslovljena.
VSL sklep III Cp 2326/2004
VSL49732
ZIZ člen 52, 178, 178/4, 52, 178, 178/4.
ponovna ugotovitev vrednosti nepremičnine
Sodišče lahko ugotovi ponovno vrednost nepremičnine samo ob pogojih iz člena 178/4 ZIZ, ne pa sklicujoč se na nepravilnosti ob opravi izvršbe.
VSL sodba II Cp 1780/2004
VSL50112
ZOR člen 154, 154/1, 173, 174, 154, 154/1, 173, 174.
Taktična vojaška vaja, kjer je moral tožnik streljati s puško Kalašnikov z vgrajenim trenažnim sistemom Latrasys, ki podvoji pok, bi predstavljala nevarno dejavnost (vojaška vaja), oziroma nevarno stvar (puška z vgrajenim sistemom), za katero bi po načelu domneve vzročnosti odgovarjala tožena stranka, če ne bi udeleženci vaje imeli na razpolago ustreznih zaščitnih sredstev za ušesa (zaščitnih čepkov), ki so povečano nevarnost odpravili. Navadna vojaška vaja z uporabo opisanega orožja je postala nevarna šele na podlagi tožnikovega neskrbnega (malomarnega) in samovoljnega ravnanja, in sicer opustitve uporabe zaščitnih sredstev, ki so mu na razpolago oziroma bi si jih lahko priskrbel, če jih tedaj ni imel več. Zato v konkretnem pirmeru ni mogoče uporabiti določb 173. in 174. člena ZOR, na kateri je sodišče prve stopnje oprlo svojo odločitev, temveč je potrebno uporabiti pravila o krivdni odgovornosti (člen 154/1 ZOR).
VSL sodba II Cp 913/2004
VSL50128
ZOR člen 387, 387. ZIZ člen 64, 107, 64, 107.
pripoznava dolga - pravno nasledstvo - terjatev - rubež - ugovor tretjega
Pripoznava dolga v smislu 387. člena ZOR učinkuje le na tek zastaranja oziroma na odstranitev učinkov zastaranja, nima pa tudi drugih materialnopravnih učinkov. Okoliščina, da je bil dobropis naslovljen na tožečo stranko, ima lahko le pomen indikatornega dejstva o obstoju terjatve tožene stranke do tožeče. Dokazno moč takega dejstva pa sodišče ocenjuje po pravilih o dokazni oceni skupaj s presojo ostalih dejstev in dokazov. Očitek, ki ga izpostavlja tožeča stranka v pritožbi, da je bilo nepotrebno ugotavljanje pravice do igranja v pokalu UEFA in da je pomembno le, kdo je dejansko igral, se izgubi že ob nadaljnjem vprašanju, na katerega tožeča stranka ne daje odgovora, in sicer, na čem tožeča stranka temelji svojo pravico do dejanskega igranja. Nedvomno jo lahko izvaja le iz pravice prve O.. Kakšen je njun položaj glede sporne terjatve, pa je torej očitno lahko stvar le njunega notranjega razmerja. Zavrnitev navedenega ugovora tretjega pa lahko pogojuje izločitveno pravdo oziroma tožbo tretjega, naj sodišče izreče izvršbo za nedopustno. Takšen zahtevek se vloži proti upniku, torej tistemu, od katerega volje je odvisen tek izvršilnega postopka. Hkrati lahko tretji vloži tožbo tudi proti dolžniku, če ta prereka njegovo pravico, in sicer z deklaratornim tožbenim zahtevkom za ugotovitev pravice. Brezpredmetna pa je vložitev tožbe proti dolžnikovemu dolžniku. Ta nima pravnega interesa, da se upira izpolnitvi enemu upniku namesto drugemu.
VSL sklep I Cp 1890/2004
VSL48150
ZD člen 163, 163. ZPP člen 315, 315.
Le o pravnih vprašanjih se ne more odločati z vmesnim sklepom.
VSL sodba II Cp 1832/2004
VSL50117
ZOR člen 73, 791, 73, 791.
pogodba o trgovskem zastopanju - oblika pogodbe
Namen zahteve po strožji (pisni) obliki pogodbe pri pogodbi o trgovskem zastopanju ni v varstvu javnega interesa, temveč zgolj v zagotavljanju gotovosti in jasnosti pogodbenega razmerja oziroma morebitnih potreb njegovega dokazovanja. To pa tudi pomeni, da namen predpisane zahteve po pisni obliki te pogodbe ne terja ničnostne sankcije, če je takšna gotovost in jasnost razmerja kot na dlani izkazana z dejanskim izpolnjevanjem dogovorjenih obveznosti.
VSL sklep II Cp 2073/2004
VSL50286
ZPP člen 245, 245/1, 245/3, 249.
izvedenci - več izvedencev - strokovna institucija - nagrada in stroški
Izvedensko delo opravlja praviloma en izvedenec; če pa sodišče presodi, da je izvedensko delo zapleteno, lahko določi tudi dva ali več izvedencev (1. odstavek 245. člena ZPP), izvedensko delo pa se sme zaupati tudi strokovni instituciji (3. odstavek 245. člena ZPP), kar je sodišče storilo v obravnavani zadevi, ko je za izvedenca določilo Medicinsko fakulteto v Ljubljani, Komisijo za fakultetna izvedenska mnenja. V takem primeru je stvar notranje organizacije dela strokovne institucije, da določi, kdo in koliko njenih delavcev bo opravilo izvedensko delo. Strokovna institucija lahko postavi enega ali več izmed svojih izvedencev, pri čemer pa je za odmero stroškov odločilna presoja, ali bi sodišče lahko konkretno izvedensko mnenje zaupalo le enemu izvedencu ali pa bi bilo zaradi zapletenosti dela potrebno sodelovanje več izvedencev, kot to določa že omenjeni 1. odstavek 245. člena ZPP. Načelno stališče pritožbe o tem, da ima eno izvedensko mnenje za posledico tudi eno odmero izvedenine, namreč ne more biti sprejemljivo za vse primere.
VSL sodba II Cp 1000/2004
VSL50107
izguba zavarovalnih pravic - vzročna zveza - dokazno breme
Pritožbeno sodišče se strinja z ugotovitvijo sodišča prve stopnje, da tožnica ni uspela dokazati, da dejstvo, da ni imela veljavnega dovoljenja za vožnjo s kolesom z motorjem, ni v vzročni zvezi z nastalim škodnim dogodkom. Zgolj navedbe, da se je že pred tem dolga leta vozila s kolesom z motorjem, domneve te vzročne zveze nikakor ne ovržejo.
VSL sklep II Cp 2161/2004
VSL50105
ZDen člen 81, 81.
Omejitve o oporočnem razpolaganju glede v denacionalizaciji vrnjenega premoženja se nanašajo le na upravičenca, ki mu je bilo premoženje vrnjeno.
VSL sklep III Cpg 97/2004
VSL05585
ZPPSL člen 99, 99/1, 100, 125, 99, 99/1, 100, 125. OZ člen 257, 257/2, 257, 257/2.
izpodbijanje pravnih dejanj - samostojni podjetnik
Ne glede na pravno spornost smiselno zatrjevanega stališča pritožnice, da je po začetku stečajnega postopka nad dolžnico (s.p.) izpodbojno tudi tisto dolžničino pravno dejanje neodplačnega razpolaganja v korist sina, storjeno v obdobju, daljšem od obdobja enega leta pred dnevom začetka stečajnega postopka (primerjaj z določilom prvega in drugega odstavka 125. člena ZPPSL z določilom drugega odstavka 257. člena OZ), pritožbeno sodišče ocenjuje, da je sodišče prve stopnje nepopolno ugotovilo dejansko stanje v zvezi z dopustnimi relevantnimi pritožbenimi novotami in dokaznimi predlogi, ki jih bo moralo obravnavati v kontradiktornem postopku na novem naroku in nato ugotoviti, ali so izpolnjeni pogoji za izvedbo stečajnega postopka zoper dolžnico v skladu z določilom 100. člena ZPPSL.
VSK sklep I Cp 782/2004
VSK01187
ZZK-1 člen 79.
Tožeča stranka ne zahteva, da sodišče ugotovi, da je tožnik na izviren način pridobil lastninsko pravico na nepremičnini, zato ne gre za ugotovitveno tožbo v smislu 79.čl. ZZK-1.
VSL sklep II Cpg 1146/2004
VSL05724
ZIZ člen 53, 53/2, 55, 55/1, 55/1-7, 58, 80, 80/4, 53, 53/2, 55, 55/1, 55/1-7, 58, 80, 80/4.
Gre za ugovorni razlog iz 7. točke 1. odst. 55. člena ZIZ, ki pa ga v obravnavanem primeru dolžnik ni mogel podati v osemdnevnem ugovornem roku, saj v izvršilnem predlogu in zato tudi v izvršilnem sklepu predmeti izvršbe niso bili natančneje opredeljeni. Kako v takšnih primerih postopati z dolžnikovim "ugovorom", v ZIZ ni povsem jasno določeno, zato se je treba nasloniti na določbe 4. odst. njegovega 80. člena. Iz njih je razvidno, da v primeru, če se stranki ne moreta sporazumeti, kateri predmeti so izvzeti iz izvršbe, odloči o tem sodišče. Vprašanje, ki se v zvezi s tem zastavlja, se glasi: kakšen postopek mora opraviti sodišče, preden sprejme navedeno odločitev, in kakšne so pri tem v postopkovnem pogledu dolžnosti strank? Ni dvoma, da je treba dolžnikov "ugovor" oziroma predlog za izvzetje stvari iz izvršbe vročiti upniku v odgovor. Če upnik odgovori, da "ugovoru" ne nasprotuje, nadaljnji postopek ni potreben in sodišču o "ugovoru" ni treba posebej odločati (stranki sta se pač sporazumeli). Če pa upnik na "ugovor" ne odgovori ali če odgovori, da mu nasprotuje, mora sodišče o "ugovoru" odločiti. V postopkovnem pogledu pride pri tem v poštev uporaba določb 58. člena ZIZ, "ugovor" pa mora zadostiti tudi določbam 2. odst. 53. člena ZIZ.
VSK sklep I Cp 689/2004
VSK01184
ZPP člen 270, 270/3, 270, 270/3.
sklep procesnega vodstva - dopustnost pritožbe
Ker zemljiškoknjižna sodnica s sklepom ni vsebinsko odločala o ugovoru (zoper ta sklep pritožba je - 158. in 159.čl. ZZK-1), pač pa je predlog vrnila v fazo poprave zaradi formalnih pomanjkljivosti, pritožba ni dopustna.
VSK sodba I Cp 1102/2003
VSK00984
negmotna škoda - valorizacija - akontacija odškodnine
Negmotno škodo sodišče odmerja po cenah na dan sodnega odločanja, pri tem pa mora na ustrezen način ovrednotiti pred tem plačane zneske odškodnin.Sodišče prve stopnje je valorizacijo, ki mu je omogočila pravilno ovrednotiti in všteti že plačano odškodnino, opravilo z računalniškim programom v okviru tako imenovanih revalorizacijskih obresti. Ta izračun temelji na temeljni obrestni meri, ki je bila v Zakonu o predpisani obrestni meri zamudnih obresti in temeljni obrestni meri opredeljena kot tista, ki je namenjena ohranjanju vrednosti denarnih obveznosti. S takim načinom valorizacije je sodišče upoštevalo, da je količina življenjskih potrebščin, ki bi si jih z valoriziranim zneskom tožnik lahko privoščil septembra 2003, ko je sodišče izdalo sodbo, enaka tistim, ki si jih je lahko z izplačano odškodnino privoščil v letu 2002 oziroma 2003. Z uporabljeno metodo spremljanja splošne rasti cen življenjskih potrebščin, se je v največji možni meri približalo namenu pravilnega ovrednotenja akontacije odškodnine.
VDS sklep Pdp 1810/2004
VDS02719
ZDR člen 84, 84/1, 85, 227, 227/3, 84, 84/1, 85, 227, 227/3.
začasna odredba - odpoved delovnega razmerja - zadržanje postopka - članstvo
Če sindikat redni odpovedi pogodbe o zaposlitvi iz krivdnih razlogov ne nasprotuje, saj delavec od delodajalca sploh ni zahteval, da sindikat o nameravani odpovedi obvesti in če delavec ne zahteva zadržanja učinkovanja prenehanja pogodbe o zaposlitvi pri delodajalcu, niso izpolnjeni pogoji za izdajo začasne odredbe po 85. čl. ZDR. 84. čl. ZDR določa, da mora delodajalec na delavčevo zahtevo o nameravani redni odpovedi pisno obvestiti sindikat, katerega član je delavec ob uvedbi postopka. Članstvo v sindikatu je pravica delavcev. Kolikor delavec te pravice ne izkoristi, se ne more sklicevati na neenakopraven položaj v primerjavi z drugim delavcem, ki takšno pravico izkoristi. Delavec, ki ni vključen v sindikat, ima možnost, da se obrne na inšpekcijo za delo, ki lahko zadrži učinkovanje prenehanja pogodbe o zaposlitvi zaradi odpovedi po poteku roka za sodno varstvo.
VSC sklep Cp 1807/2004
VSC00961
ZIZ člen 23, 23/2, 53, 53/2, 62, 62/2, 62/5, 23, 23/2, 53, 53/2, 62, 62/2, 62/5.
neobrazložen ugovor - sklep o izvršbi na podlagi verodostojne listine
Če dolžnik ugovora zoper sklep o izvršbi na podlagi verodostojne listini ne obrazloži v skladu s 53. čl. ZIZ, ga sodišče, ki je izdalo sklep o izvršbi, zavrne.
VSK sklep I Cpg 32/2004
VSK00971
ZOR člen 376, 376/1, 376/2, 376, 376/1, 376/2.
zastaranje odškodninske terjatve - relativno zastaranje - absolutno zastaranje
Ni pravilno stališče pritožbe, češ da je v obravnavanem primeru sodišče prve stopnje "objektiviziralo subjektivni zastaralni rok", s tem ko se je postavilo na stališče, da mora oškodovanec pri ugotavljanju obstoja in obsega škode ter povzročitelja ravnati vestno in mora storiti vse, da čimprej ugotovi vse elemente, ki mu omogočajo uveljavljanje odškodninskega zahtevka. Četudi je tožeča stranka v predmetni zadevi predložila dokaz o tem, kdaj je zvedela za povzročitelja prometne nezgode, je sodišče prve stopnje v zvezi s tem pravilno ugotavljalo, ali bi te podatke tožeča stranka lahko pridobila prej.
VSK sodba I Cpg 22/2004
VSK00972
ZPPSL člen 125, 125/4, 125, 125/4.
izpodbijanje pravnih dejanj v stečaju - verižna kompenzacija - neobičajen način plačila
Sodišče prve stopnje je pravilno navedlo, da so ob upoštevanju načel stečajnega prava izpolnitve z verižnimi kompenzacijami neobičajni način izpolnitve in se zanje torej domneva obstoj subjektivnega elementa izpodbojnosti (po 1. tč. 4. odst. 125. čl. ZPPSL). Neobičajni način izpolnitve po stečajnem zakonu je tisti, ki ni vsebovan v obveznosti sami; tožena stranka je imela terjatev do tožeče stranke po več računih iz naslova tej stranki dobavljenega blaga. Običajni način izpolnitve obveznosti tožeče stranke bi torej bilo plačilo na račun tožene stranke pri organizaciji za plačilni promet.